**Opis predmetu zákazky:**

**Názov predmetu zákazky:** „Cyklotrasa BB – Vlkanová – Sliač, II. etapa, 1. úsek“

**Miesto stavby:** Vlkanová

**Katastrálne územie:** Vlkanová, Badín, Radvaň

**Okres:** Banská Bystrica

**Objednávateľ:** Banskobystrický samosprávny kraj

Námestie SNP 23, 974 01 Banská Bystrica

**Projektant:** DOPRAVOPROJEKT, a.s.,

Kominárska 141/2,4, 832 03 Bratislava – mestská časť Nové Mesto,

Divízia Zvolen,

IČO: 31 322 000

**Základné údaje charakterizujúce stavbu**

Na realizáciu diela bolo vydané obcou Vlkanová stavebné povolenie číslo: VLK-/200/2024-27/2025 zo dňa 17.01.2025, ktoré nadobudla právoplatnosť dňa 22.02.2025.

Hlavným objektom predmetnej stavby je cyklistická komunikácia dĺžky 1,3015 10 km. Začína na okraji zastavanej časti Vlkanovej v jej severnej časti neďaleko podniku Geronimo. Tu sa napája na cyklistickú komunikáciu BB - Vlkanová - Sliač, I. etapa, ktorá je v súčasnosti v projektovej príprave. Na prvých cca 50 m je vedená po existujúcej miestnej účelovej komunikácii, z ktorej sa následne odkloní a zíde na bermu koryta Hrona, po ktorej je vedená až ku mostu na ceste III. triedy. Tu vystúpi a napojí sa na miestne komunikácie vo Vlkanovej. Výhľadovo sa uvažuje s jej pokračovaním pozdĺž koryta Hrona až ku železničnej vlečke, s následným napojením na nadväzujúci tretí úsek, ktorý pokračuje až do Sliaču. Novobudovaná cyklistická cestička bude v celom úseku široká 3,0m. V rámci stavby je potrebné zabezpečiť príslušné povolenia cestného správneho orgánu, zabezpečiť Plán užívania stavby, Plán povodňových zabezpečovacích prác, Kontrolný a skúšobný plán. V rámci stavby Krajský pamiatkový úrad nariadil archeologický výskum – záchranný výskum.

Predmetná stavba je rozdelená na nasledovné stavebné objekty a podobjekty:

* 015-00 Príprava územia
* 101-00 Cyklistická komunikácia
  + - * 101-06 Rámový priepust
* 661-00 Ochrana optickej trasy NASES v km 1,045 CK
* 662-00 Úprava a ochrana optickej trasy ST v km 1,265 CK
* **SO 015 – 00 Príprava územia**

Objekt rieši prípravu územia pred výstavbou. Pozostáva z odstránenia prekážajúcich krovín, odhumusovanie. **Odstránenie drevín - stromov nebude predmetom verejného obstarávania, nakoľko dreviny – stromy už boli odstránené**. Predmetom tohto stavebného objektu okrem zemných prác je zriadenie stavebného dvoru na pozemkoch na to určených, na konci výstavby sa plocha stavebného dvora uvedenie do pôvodného stavu. Zostávajúce pne sa odstránia v rámci zemných prác stavby a zároveň sa vykoná zásyp jám po pňoch.

* **SO 101-00 Cyklistická komunikácia**
* **SO 101 06 Rámový priepust**

Od začiatku úseku km 0,0000 00 je cyklotrasa na prvých 50 metroch vedená v hlavnom dopravnom priestore miestnej účelovej komunikácie prostredníctvom vodorovného dopravného značenia, z ktorej v staničení km 0,0000 50 prechádza na bermu Hrona, po ktorej je vedená až po koniec úseku km 1,3015 10 k mostu III/2413.

V km 0,386 cyklotrasa križuje Peťovský potok, ktorý prekonáva prelievaným rámovým priepustom **SO 101-06** so svetelnosťou rámu 2,5 x 0,6 m ako monolitickou konštrukciou. To znamená, že priepust je dimenzovaný na Q20 a pri Q100 bude voda Peťovského potoka pretekať aj vrchom cez cyklocestu. Vzhľadom na šikmé zaústenie a obmedzené priestorové pomery bude nutné objekt budovať so špecifickým skoseným tvarom. Rám sa teda bude realizovať ako vystužená monolitická konštrukcia, z betónu C30/37 XF2. Čelá priepustu sú navrhnuté ako monolitické konštrukcie, rozdelené na tri dilatačné celky. Časť čela pod a nad priepustom je navrhnutá ako vystužená monolitická konštrukcia.

V trase bolo vo svahu koryta Hrona identifikovaných niekoľko existujúcich vyústení, resp. jestvujúci priepust. Aby voda z nich nepretekala cez vozovku cyklocesty, sú v ich polohe navrhnuté odvodňovacie zariadenia na prevedenie vody popod trasy cyklocesty, a to v km 0,1294 00 (DN 600). Medzi jestvujúcim vyústením a vtokovým čelom priepustu je na usmernenie prúdiacej vody navrhnuté spevnenie ktoré je tvorené v dne prefabrikovanou betónovou žľabovkou uloženou do betónového lôžka. Svahy sú opevnené dlažbou z lomového kameňa do betónového lôžka. Vyústenie priepustu na strane rieky Hron, je opatrené spevnením z kamennej dlažby do betónového lôžka. Pre zamedzenie vymieľania dlažby prúdiacou vodou pri vyšších prietokoch rieky Hron je táto betónová dlažba po obvode opatrená betónovým – priečnym prahom z prostého betónu rozmerov 250 x 600 mm.

V km 0,1750 00; 0,1857 00 a 0,3072 00 sa opätovne nachádzajú jestvujúce vyústenia z priľahlých objektov, resp. rodinných domov. Tieto vyústenia sú menšie, ide o vyústenia DN 200. Vyústenia tvoria zvody zo striech resp. spevnených plôch objektov. Na zachytenie a usmernenie týchto vôd sú navrhnuté betónové sklzy rôznej dĺžky. Tieto sú následne zaústené do prefabrikovaných horských vpustov, ktoré zabezpečujú dostatočnú retenčnú kapacitu a v prípade zatopenia aj jednoduchý prístup pre prečistenie. Vyústenia z horských vpustov sú zabezpečené plastovým PE-HD potrubím DN 300. Vyústenie na strane rieky Hron, je opatrené spevnením z kamennej dlažby do betónového lôžka. Pre zamedzenie vymieľania dlažby prúdiacou vodou pri vyšších prietokoch rieky Hron je táto betónová dlažba po obvode opatrená betónovým – priečnym prahom z prostého betónu rozmerov 250 x 600 mm. Detailne riešenie rúrového priepustu ako aj jednotlivých horských vpustov je zrejmé z prílohy č. 7 Výkres odvodňovacích zariadení.

* **SO 661-00 Ochrana optickej trasy NASES v km 1,045 00**

Predmetom stavebného objektu je ochrana optickej trasy v správe NASES, ktorá je v kolízii s navrhovanou cyklotrasou v km 1,045 00. Riešenie zachováva jestvujúci rozsah napojenia na optickú sieť. V km 1,045 CK dochádza ku kolízii navrhovanej cyklotrasy s jestvujúcou optickou trasou NASES.

Optická trasa je tvorená optorúrou 1x HDPE DN 40, fialova s popisom NASES, s predinštalovanými 7x

10/8 MT. HDPE. V jednej MT 10/8 je zafúknutý opticky kábel. Keďže v procese prípravy projektovej dokumentácie nebolo k dispozícii zameranie pretlaku cez rieku Hron, predpokladá sa normové uloženie optickej trasy podľa STN 34 1050, t.j. 0,7 od povrchu terénu. Jestvujúcu optickú trasu je potrebné pod navrhovanou cyklotrasou ochrániť. Jestvujúca optorúra, pokiaľ bude v v hĺbke do 0,7m od povrchu terénu, sa vysonduje ručne kopanými sondami, ručne odkope, a uloží sa do delenej chráničky HDPE 110, ktorá sa obetónuje, a priloží sa jedna rezerva. Pokiaľ bude kábel uložený vo väčšej hĺbke ako 0,7m ochrana nemusí byť realizovaná. Objekt pri preberaní musí mať dokumentáciu skutočného realizovania stavby. Uvedené doklady budú odovzdané prevádzkovateľovi. Funkcia, prevádzková spoľahlivosť a bezpečnosť zariadenia sa musí preveriť predpísanými prehliadkami a skúškami.

* **SO 662-00 Úprava a ochrana optickej trasy ST v km 1,265 00**

Predmetom projektu je úprava jestvujúcej optickej trasy, ktorá je v kolízii s navrhovanou cyklotrasou v km 1,265 CK. Jedná sa o vyvolanú investíciu stavby. Riešenie zachováva jestvujúci rozsah napojenia na MTS. V km 1,265 CK dochádza ku kolízii navrhovanej cyklotrasy s jestvujúcou optickou trasou Slovak

Telekom. Optická trasa je tvorená optorúrami 2x HDPE40, v jednej je zafúknutý OK\_24vl\_SMF\_D\_vonk. Jestvujúca optická trasa nepriaznivo križuje navrhovanú cyklotrasu, preto je

potrebné optickú trasu upraviť a pod cyklotrasou chrániť. Keďže v procese prípravy projektovej dokumentácie nebolo k dispozícii zameranie pretlaku cez rieku Hron, predpokladá sa normové uloženie optickej trasy podľa STN 34 1050, t.j. 0,7 od povrchu terénu. Jestvujúce optorúry, pokiaľ budú v v hĺbke do 0,7m od povrchu terénu, sa vysondujú ručne kopanými sondami, ručne sa odkopú, preložia sa podľa výkresu č.2, a uložia sa do delenej chráničky HDPE 110 s jednou rezervou. Chráničky sa obetónujú. Pokiaľ bude kábel uložený vo väčšej hĺbke ako 0,7m ochrana nemusí byť realizovaná. Objekt pri preberaní musí mať dokumentáciu skutočného realizovania stavby. Uvedené doklady budú odovzdané prevádzkovateľovi. Funkcia, prevádzková spoľahlivosť a bezpečnosť zariadenia sa musí preveriť predpísanými prehliadkami a skúškami.